
TEHNISKĀ SPECIFIKĀCIJA

Atklātam konkursam
“Autotransporta pakalpojumi Rīgas Basketbola skolas audzēkņu pārvadāšanai”
 (iepirkuma identifikācijas Nr. SPSBR-26-5-iep)


1. Pakalpojumam izvirzītās prasības.
1.1. Autotransporta pakalpojumu sniegšana Rīgas Basketbola skolas nodaļu audzēkņu braucieniem uz sporta sacensībām, nometnēm un citiem pasākumiem Latvijā (vienas un vairāku dienu braucieni)
1.2. Autotransporta pakalpojumi tiek sniegti Rīgas Basketbola skolas nodaļu audzēkņu braucieniem no Rīgas uz sporta sacensībām, sporta nometnēm un citiem pasākumiem, nodrošinot autotransportu ar dažādu sēdvietu skaitu (atkarībā no uzdevuma izpildes rakstura, par ko pasūtītājs iepriekš paziņo), dažādos vietēja mēroga (Latvija) maršrutos. Pretendentam jāspēj piedāvāt autotransporta līdzekļi ar no 19 līdz 60 sēdvietām skaitu. Pretendenta rīcībā (īpašumā/nomā) jābūt vismaz 5 autotransporta līdzekļiem: 
1.2.1. vismaz 2 autotransporta līdzekļi ar 19 sēdvietām.
1.2.2. vismaz 1 autotransporta līdzeklis ar 28 sēdvietām;
1.2.3. vismaz 1 autotransporta līdzeklis ar 50 sēdvietām;
1.2.4. vismaz 1 autotransporta līdzeklis ar 60 sēdvietām.
1.3. Pretendents spēj nodrošināt autotransporta pakalpojumus pēc iepriekš saskaņota datuma, maršruta, laika un sēdvietu skaita daudzuma jebkurā diennakts periodā, ieskaitot brīvdienas un svētku dienas. Vajadzības gadījumā, Pretendentam jāspēj nodrošināt 3 un vairāk autotransporta līdzekļus vienā dienā. Maršruta sākumvietas adrese:
1.3.1. iepirkuma 1. daļai : Zemgales priekšpilsēta, Kurzemes rajons (Rīga);
1.3.2. iepirkuma 2. daļai: Vidzemes priekšpilsēta (Rīga);
1.3.3. iepirkuma 3. daļai: Centra rajons, Ziemeļu rajons (Rīga);
1.3.4. iepirkuma 4. daļai: Centra rajons, Ziemeļu rajons (Rīga);
1.4. Pēc katra pasūtījuma (pakalpojuma) izpildes tiek sastādīts un parakstīts Pakalpojuma pieņemšanas – nodošanas akts, kurā norādīts brauciena maršruts (ar sākumvietas adresi Rīgā un galamērķi, ja nepieciešams norādot maršruta izmaiņas saistībā ar ceļu remontdarbiem vai sastrēgumiem), nobrauktie kilometri, autobuss (sēdvietu skaits) un pakalpojuma izmaksas.
1.5. Pretendents nodrošina iespēju Pasūtītājam par saņemto pakalpojumu norēķināties 10 (desmit) darba dienu laikā pēc rēķina saņemšanas. Pretendents nodrošina rēķina izrakstīšanu un iesniegšanu Pasūtītājam piecu darbdienu laikā pēc pasūtījuma izpildes un Pakalpojuma pieņemšanas – nodošanas akta parakstīšanas. Rēķins tiek sagatavots elektroniski (ievietojot www.eriga.lv vai nosūtot uz pašvaldības e-adresi portālā Latvija.lv - EINVOICE@90011524360).
1.6. Viena pasūtījuma ietvaros Pasūtītājs apmaksā vienu braucienu uz noteikto galamērķi un atpakaļ (kā arī dīkstāvi – ja nepieciešams). 
2. Autobusiem izvirzītās prasības
autobusiem jābūt labā tehniskajā un vizuālajā kārtībā, kas atbilst Latvijas Republikas un Eiropas Savienības normatīvajiem aktiem par tiesībām piedalīties ceļu satiksmē;
autobusiem jāatbilst attiecīgajiem pasažieru valsts noteikumos noteiktajiem tehniskajiem standartiem un aprīkojuma prasībām; 
autobusiem jābūt ar pietiekoši lielu bagāžas nodaļu, lai sporta skolas audzēkņi varētu izvietot sporta somas;
[bookmark: _Hlk212201228]Autotransporta līdzekļiem jābūt komfortabliem, ar klimata kontroli vai kondicionēšanas sistēmu, kas nodrošina vienmērīgu temperatūru visā autotransportā (salonā), trokšņa līmenis transporta līdzeklī nedrīkst pārsniegt pieļaujamo normu, pasažieru krēsliem jābūt ar galvas paliktņiem.
visiem autobusiem jābūt aprīkotiem ar drošības jostām pasažieriem;
visiem pakalpojuma izpildē autotransporta līdzekļiem jābūt vismaz 2013. gada izlaiduma un jaunākiem.
Pretendentam nespējot nodrošināt Pasūtītāja pieprasīto autotransporta līdzekli (tiek piedāvāts autobuss ar lielāku sēdvietu skaitu, kā pieprasīts), pakalpojuma maksa tiek aprēķināta, vadoties pēc pieprasītā transporta līdzekļa izmaksām.
Tehnisku vai citu neparedzētu apstākļu gadījumā pretendents nodrošina ar līdzvērtīgu transporta vai vadītāja nomaiņu: Latvijas teritorijā ne ilgāk kā 4 (četru) stundu laikā.
Autobusu vadītājiem izvirzītās prasības
Iepriekšējo 3 (trīs) gadu laikā ir bijusi praktiska regulāra pieredze pasažieru pārvadāšanā (t.sk. bērnu un jauniešu pārvadāšanā) ar autobusiem, kuru vadīšanai nepieciešama tādas pašas kategorijas transportlīdzekļa vadītāja apliecība, kas nepieciešama attiecīgā autobusa vadīšanai Pakalpojumu sniegšanas ietvaros.
Pakalpojuma sniegšanas laikā nedrīkst būt alkohola, narkotisko vai psihotropo vielu ietekmē, veselības stāvoklis nedrīkst kaitēt pasažieriem, jābūt darbspējīgam.
Pakalpojuma sniegšanas laikā ir derīgs medicīnas komisijas slēdziens.
Pakalpojuma sniegšanas laikā jābūt pieejamam mobilajam tālrunim ar pieslēgumu, lai nepieciešamības gadījumā pasūtītājs var operatīvi sazināties. Ja autobuss atrodas kustībā, tad mobilais tālrunis jālieto tikai izmantojot brīvroku ierīci. 
Pakalpojuma sniegšanas laikā jābūt spēkā esošai transportlīdzekļa vadītāja apliecībai un 95. koda sertifikātam, kas dod tiesības vadīt attiecīgās kategorijas autobusu.
Spēja nepieciešamības gadījumā sniegt pirmo neatliekamo medicīnisko palīdzību.
Spēja ilgstoši pildīt savus pienākumus bērnu un jauniešu klātbūtnē.
Brīvi pārvalda latviešu valodu.
Spēja ilgstoši veikt monotonu darbu un saglabāt koncentrēšanos paaugstinātas atbildības apstākļos.
Pakalpojuma sniegšanas laikā rūpēties par autobusa, tai skaitā salona uzturēšanu kārtībā.


